नई दिल्ली. डीडीसीए मामले में बीजेपी सांसद कीर्ति आजाद के सस्पेंशन से आरएसएस खुश नहीं है। सूत्रों के मुताबिक, आरएसएस ने बीजेपी के इस फैसले को ‘पॉलिटिकल मिस्टेक’ बताया है। बता दें कि, डीडीसीए में हुए कथित घोटाले के मुद्दे पर कीर्ति की प्रेस कॉन्फ्रेंस और उनके बयानों को एंटी पार्टी एक्टिविटीज मानते हुए बुधवार रात सस्पेंड कर दिया गया था।
क्या कहा आरएसएस ने
- मीडिया की खबरों के मुताबिक, आरएसएस को लगता है कि कीर्ति के खिलाफ की गई कार्रवाई से करप्शन के खिलाफ चलाए जा रहे मुहिम को झटका लगेगा।
- 'आप' जैसे विपक्षी दलों को पॉलिटिकल माइलेज मिलेगा।
- यह पार्टी का मामला था और इसे पार्टी स्तर पर ही सुलझाना चाहिए था।
स्वामी ने कहा, इससे पार्टी की छवि खराब होगी
- बीजेपी के सीनियर लीडर सुब्रमण्यन स्वामी भी कीर्ति आजाद के बचाव में आ गए हैं।
- उन्होंने कहा कि यह फैसला पार्टी हित में नहीं है।इससे पार्टी की छवि खराब होगी।
- अब कीर्ति के सस्पेंशन पर सीनियर नेताओं की मीटिंग बुलानी चाहिए।
- उन्हें लगता कि पार्टी को कीर्ति आजाद जैसे नेता को खोना नहीं चाहिए।
- उधर, बीजेपी के मार्गदर्शक मंडल (आडवाणी-जोशी-सिन्हा) भी पार्टी के फैसले से खुश नहीं हैं।
क्या है मामला?
- कीर्ति ने रविवार को प्रेस कॉन्फ्रेंस कर कहा था कि डीडीसीए में 14 फर्जी कंपनियों के जरिए घोटाला किया गया।
- एक लैपटॉप को 16 हजार रुपए के किराए पर लिया गया। जबकि इतने में नया लैपटॉप खरीदा जा सकता है।
- कीर्ति संसद में भी जेटली का नाम लिए बिना उन पर निशाना साध चुके हैं।
-उन्होंने डीडीसीए घोटाले की सीबीआई जांच की मांग की है।
-1999 से 2013 तक अरुण जेटली डीडीसीए के प्रेसिडेंट रहे हैं।
- कीर्ति को बुधवार रात बीजेपी ने सस्पेंड कर दिया गया और नोटिस जारी कर 15 दिन में जवाब मांगा गया।
सस्पेंशन के बाद कीर्ति ने क्या कहा?
- गुरुवार को कहा, ‘मेरी गलती क्या है, मुझे नहीं पता।'
- नौ साल से करप्शन के खिलाफ आवाज उठाता रहा हूं। डीडीसीए में करप्शन की बात उठाना एंटी-पार्टी एक्टिविटी नहीं है।
- वाजपेयी जी की कविता पढ़ते हुए उन्होंने कहा था कि हार नहीं मानूंगा, रार 'नई' ठानूंगा।
- मैं पीएम से कहूंगा और मार्गदर्शक मंडल (आडवाणी-जोशी-सिन्हा) के नेताओं से मिलूंगा। अपने सस्पेंशन के बारे में बात करूंगा।
- पीएम मोदी से मिलने और उनसे मिलने का समय भी मांगने की बात कही।
कीर्ति ने और क्या कहा?
-"सस्पेंड किया गया है। बड़ी प्रसन्नता की बात है कि पार्टी ने भ्रष्टाचार के खिलाफ लड़ने वाले को सस्पेंड किया है।"
- "मैंने नहीं कहा था कि अरुण जेटली चोर हैं। मैंने किसी का नाम नहीं लिया। मैं किसी पार्टी से नहीं मिला हुआ हूं। ईमानदारी से काम किया है।"
- आजाद ने मीडिया से ही पूछा, "एंटी पार्टी क्या एक्टिविटी की, ये बताइए ना?"
- इस पर मीडिया ने उनसे सवाल किया कि क्या पार्टी ने आपको बार-बार बयान देने से नहीं रोका और यह नहीं कहा कि चीजों को अागे ना लेकर जाएं?
- आजाद ने कहा, "कौन-सी चीज को आगे ना लेकर जाऊं? मैं तो 9 साल से कह रहा था ना। अगर इसके लिए कोई जिम्मेदार है तो वह पार्टी खुद है। मैंने तो पार्टी के खिलाफ कुछ नहीं कहा।"
- "मैंने तो कहा कि मैं प्रधानमंत्रीजी का समर्थन करता हूं, क्योंकि वे कहते हैं कि मैं ना खाऊंगा ना खाने दूंगा। मैंने तो किसी का नाम नहीं लिया था।"
- "मैंने तो नहीं कहा कि जेटली चोर हैं। मैंने कहा था कि उनके समय रहते हुई थी। जो इतने समय लड़ता रहे, वो बाहर हो जाए और उसे ही एंटी पार्टी कहा जाए?"
- "अब तो मजे देखिए, आगे-आगे क्या होता है? अब मैं बताऊंगा कि क्या होता है।"
जेटली पर क्या हैं आरोप?
- जेटली पर आम आदमी पार्टी और कीर्ति आजाद ने फिरोजशाह कोटला स्टेडियम को बनाने में घोटाले का आरोप लगाया है। (जेटली पर आरोपों की खबर पढ़ने के लिए यहां क्लिक करें)
- आप नेताओं ने कहा था- जेटली के प्रेसिडेंट रहने के दौरान डीडीसीए ने 24 करोड़ की लागत वाला स्टेडियम 114 करोड़ रुपए में बनवाया। 90 करोड़ रुपए कहां खर्च कर दिए?
- वहीं, बीजेपी सांसद कीर्ति आजाद ने रविवार को प्रेस कॉन्फ्रेंस कर कहा था कि डीडीसीए में करप्शन पर उन्होंने तब प्रेसिडेंट रहे जेटली को 200 लेटर और 500 मैसेज भेजे, लेकिन जवाब नहीं मिला।
- कीर्ति ने एक सीडी दिखाई, जिसमें दावा किया गया है कि डीडीसीए में एक लैपटॉप का एक दिन का किराया 16 हजार और प्रिंटर का किराया 3 हजार रुपए दिया जाता था।
- कीर्ति के मुताबिक, 14 फर्जी कंपनियों के जरिए करोड़ों का घोटाला किया गया।
आगे की स्लाइड्स में पढ़ेंः लोकसभा में जब आमने-सामने आ गए थे जेटली-कीर्ति...
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva